Publication: Magyar Közlöny
Issue: MK-2003-90 (Year: 2003, Number: 90)
Era: 1990-2004
Section: a 111/2003. (VII. 29.) Korm. rendelethez
Paragraph Index: 677

a 111/2003. (VII. 29.) Korm. rendelethez Az üzletszabályzat kötelezõ tartalmi elemei A szállító, tároló, elosztó, határon keresztüli földgázszállító vezetékhez hozzáféréssel rendelkezõ, a földgázkereskedõ, a rendszerirányító, közüzemi szolgáltató, a közüzemi nagykereskedõ, a szervezett földgáz piac, valamint a propán-, butángázt és ezek elegyeit elosztó és szolgáltató engedélyese köteles a GET 14. § (6) bekezdés alapján üzletszabályzatot kidolgozni és az üzletszabályzatában az általa nyújtott szolgáltatások általános mûszaki, kereskedelmi, elszámolási és fizetési szerzõdési feltételeit feltüntetni. Az üzletszabályzatot a Magyar Energia Hivatal — a fogyasztói érdekképviseletek szervezeteivel egyezteti, azt azok véleményének figyelembevételével — hagyja jóvá. Szerzõdéses viszonyok esetén az eladó üzletszabályzatában kell szerepeltetni a szerzõdéses feltételeket, és az üzletszabályzat jóváhagyáshoz be kell nyújtani az érintettek ellenvéleményeit is. A jóváhagyott üzletszabályzatot az engedélyes köteles az érdekeltek részére hozzáférhetõvé tenni. Az üzletszabályzatoknak ennek alapján a következõket kell tartalmazniuk: I. Általános rész Az üzletszabályzat hatálya és érvényességi köre. Fogalmi meghatározások. A Társaság által végzett tevékenységek és szolgáltatások felsorolása (a Társaság bemutatása), feladatok, felépítés, mûködési terület, a külsõ környezettel való kapcsolata (Magyar Energia Hivatal, más hatóságok, más engedélyesek, érdekvédelmi szervezetek, önkormányzatok stb.). II. Az engedélyes tevékenységei

Source: https://magyarkozlony.hu/hivatalos-lapok/05ef36772eaa50c16db17a38250eaaf0b73e9a45/dokumentumok/e4babff0df4856302a220d9c2db4aa48a924bde6/letoltes